122. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 42/οικ. 167 της 10/23 Μαρτ. 1993 (ΦΕΚ Β’ 186) Καθορισμός της μηνιαίας εισφοράς Κλάδου Ασθένειας του Ταμείου Συντάξεως και Αυτασφαλίσεως Υγειονομικών για τους μέχρι 31.12.1992 ασφαλισμένους. ΄Εχοντας υπόψη: 1.Τις διατάξεις της παρ. 3 του άρθρ. 55 του Νόμ. 2084/92 (Α’ 165). 2.Τις διατάξεις των άρθρ. 23 (παρ. 1 εδάφ. στ), 24 (παρ. 1 και 2 εδάφ. γ) και 27 (παρ. 1 εδάφ. δ) του Νόμ. 1558/1985 «Κυβέρνηση και Κυβερνητικά ΄Οργανα» (Α’ 137) και του άρθρ. 27 του Νόμ. 2081/1992 (Α’ 154). 3.Τις διατάξεις του Π.Δ. 374/1992 «Διορισμός Υπουργών κα Υφυπουργών» (Α’ 197). 4.Την γνώμη του Δ.Σ. του ΤΣΑΥ που διατυπώθηκε κατά τη συνεδρίαση της 10.1.1993. 5.Την γνώμη του Συμβουλίου Κοινωνικής Ασφάλισης που διατυπώθηκε στην αριθ. 21/3/2/1993 συνεδρίασή του της ΚΖ περιόδου, αποφασίζουμε: 1.Από 1.1.1995 η μηνιαία εισφορά που καταβάλλεται από του μέχρι 31.12.1992 ελευθέρως ασκούντες το επάγγελμα ασφαλισμένους στο Ταμείο Συντάξεως και Αυτασφαλίσεως Υγειονομικών (ΤΣΑΥ) για τον κλάδο ασθενείας καθορίζεται στο ποσό που προκύπτει με βάση το κατά το έτος 1991 μέσο μηνιαίο κατά κεφαλήν Ακαθάριστο Εγχώριο Προϊόν (104.682 δραχμ.), επί το ποσοστό εισφοράς, 45% ανερχομένη στο ποσόν των 6.752 δραχμ. (104.682 δραχμ. Χ 6,45%=6.752 δραχμ.). Το ανωτέρω ποσόν αναπροσαρμόζεται ετησίως αναλόγως προς το εκάστοτε ποσοστό αυξήσεως των συντάξεων των δημοσίων υπαλλήλων. Η ανωτέρω μηνιαία εισφορά όπως θα έχει διαμορφωθεί κάθε φορά θα καταβάλλεται για το έτος 1993 μειωμένη κατά το 1/2 και για το έτος 1994 μειωμένη κατά το 1/4 (6.752 Χ 50% = 3.376 δραχμ. για το έτος 1993, 6.752 Χ 0,75 = 5.064 δραχμ. για το έτος 1994 και 6.752 Χ 100% = 6.752 για το έτος 1995). 2.Από 1.1.1993 για τους μέχρι 31.12.92 έμμισθους ασφαλισμένους, στο ΤΣΑΥ εξακολουθούν να καταβάλλονται οι προβλεπόμενες από την ισχύουσα νομοθεσία εισφορές ασφαλισμένου, που υπολογίζονται επι των πάσης φύσεως αποδοχών οι οποίες δεν μπορεί να είναι κατώτερες του μέσου μηνιαίου κατά κεφαλήν (ΑΕΠ) (104.682) αναπροσαρμοζόμενου από 1.1.1993 με το εκάστοτε ποσοστό αύξησης των δημοσίων υπαλλήλων. Επί των ίδιων αποδοχών υπολογίζεται η εργοδοτική εισφορά σε ποσοστό 4,30%. 3.Από τις διατάξεις της απόφασης αυτής δεν προκαλείται επιβάρυνση στον Κρατικό Προϋπολογισμό ή στο ΤΣΑΥ . 123. ΑΠΟΦΑΣΗ ΥΠΟΥΡΓΟΥΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 42/296 της 9/26 Μαρτ. 1993 (ΦΕΚ Β’ 199) (Διόρθ. σφαλμ. στο ΦΕΚ Β’ 359/17-51993) Αύξηση ποσοστού προσαύξησης των συντάξεων των μονοσυνταξιούχων του ΤΣΑΥ . ΄Εχοντας υπόψη: 1.Τις διατάξεις των άρθρ. 23, 24 και 27 του Νόμ. 1558/1985 (ΦΕΚ 137 Α’) «Κυβέρνηση και Κυβερνητικά ΄Οργανα» και του Π.Δ. 437/85 (ΦΕΚ 157 Α) «Καθορισμός και ανακατανομή των αρμοδιοτήτων των Υπουργείων». 2.Το Π.Δ. 374/3.12.92 «Διορισμός Υπουργών και Υφυπουργών» (ΦΕΚ 197 Α). 3.Τις διατάξεις της παρ. 3 του άρθρ. 18 του Νόμ. 1976/1991 «Αντικατάσταση και συμπλήρωση διατάξεων της συνταξιοδοτικής νομοθεσίας, μεταρρύθμιση του συνταξιοδοτικού καθεστώτος των αγωνιστών Εθνικής Αντίστασης και άλλες διατάξεις» (ΦΕΚ 184/Α). 4.Το Π.Δ. 213/92 «Οργανισμός της Γενικής Γραμματείας Κοινωνικών Ασφαλίσεων, Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 102 Α’). 5.Τις διατάξεις της παρ. 3 του άρθρ. 29 Α του Νόμ. 1558/1985 όπως προσετέθη με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων, των εμπόρων, βιοτεχνών και λοιπών επαγγελματιών και άλλες διατάξεις» (ΦΕΚ 154 Α). 6.Τις αριθ. 412/4.6.92, 474/25.6.92 και 796/10.11.92 Αποφάσεις του Διοικητικού Συμβουλίου του ΤΣΑΥ , αποφασίζουμε: ΄Αρθρ.1.-Το ποσοστό προσαύξησης των συντάξεων των μονοσυνταξιούχων του ΤΣΑΥ , που προβλέπεται από τις διατάξεις του εδαφ. α’ της παρ. 8 του άρθρ. 7 του Νόμ. 982/79 όπως αντικαταστάθηκαν από τις διατάξεις της παρ. 3 του άρθρ. 18 του Νόμ. 1976/1991, αυξάνεται ως εξής: α)Για όσους έχουν θεμελιώσει συνταξιοδοτικό δικαίωμα από 1.1.1991 και στο εξής κατά 12,5 ποσοστιαίες μονάδες. Η καταβολή της κατά τα ανωτέρω αύξησης θα ολοκληρωθεί σε δύο έτη ως εξής: αα)Για το έτος 1993 χορηγούνται 6,5 επιπλέον ποσοστιαίες μονάδες. ββ)Για το έτος 1994 χορηγούνται 6 επί πλέον ποσοστιαίες μονάδες. β)Το ποσοστό προσαύξησης των μονοσυνταξιούχων του Ταμείου που συνταξιοδοτήθηκαν από την ίδρυση του μέχρι την 31.12.1981 προσαυξάνεται από 1.1.1993 κατά 2,5 ποσοστιαίες μονάδες και από 1.1.1994 κατά 2,5 ακόμη ποσοστιαίες μονάδες. (Μετά τη σελ. 696, 402) Σελ. 696, 403 Τεύχος 1237- Σελ. 79 114 Καταστατικοί Νόμοι-Τ.Σ.Α.Υ. 34.Η.α.122-123 γ)Το ποσοστό της προσαύξησης των μονοσυνταξιούχων του Ταμείου, που συνταξιοδοτήθηκαν από 1.1.1982 μέχρι την 31.12.1990 και έχουν υπαχθεί στο καθεστώς των μονοσυνταξιούχων του Ταμείου αυξάνεται από 1.1.1993 κατά 5 ποσοστιαίες μονάδες και από 1.1.1994 επίσης κατά 5 ποσοστιαίες μονάδες. ΄Αρθρ.2.-Από τις διατάξεις της απόφασης αυτής δεν προκαλείται επιβάρυνση στον Κρατικό προϋπολογισμό, προκαλείται, επί ετησίας βάσεως επιβάρυνση στο ΤΣΑΥ ύψους για το έτος 1993 400.000.000 δραχμ. και για το έτος 1994 820.000.000 δραχμ. η οποία θα καλυφθεί από τα διαθέσιμά του στην Τράπεζα Ελλάδος και υπάρχει σχετική πρόβλεψη στον προϋπολογισμό του Ταμείου. 